**Ács Város Roma Nemzetiségi Önkormányzat**

2941 Ács, Gyár u. 23.

**ELŐTERJESZTÉS**

**Ács Város Roma Nemzetiségi Önkormányzat 2021. február 15-i ülésére**

Tárgy: 2021. évi költségvetés elfogadása

Előadó: Markó Renáta roma nemzetiségi elnök

Előterjesztést készítette: Polgármesteri Hivatal pénzügyi osztálya

**Tisztelt Képviselő-testület!**

A központi költségvetés költségvetési támogatást biztosít a települési és a területi nemzetiségi önkormányzatok számára. A helyi nemzetiségi önkormányzatok költségvetési támogatása két részből

tevődik össze:

- működési támogatásból és

- feladatalapú támogatásból.

A működési támogatás összege a Magyarország 2021. évi központi költségvetéséről szóló 2020. évi XC. törvény 10.melléklete szerint:

Egész éves támogatásra a 2020. január 1-jén a törzskönyvi nyilvántartásba bejegyzett helyi nemzetiségi önkormányzat jogosult. A fajlagos összeg: 520.000 forint/év.

A települési nemzetiségi önkormányzat a fajlagos összeg 200%-ára jogosult, ha a településen a legutolsó népszámlálásnak az adott nemzetiséghez tartozásra vonatkozó kérdéseire adott válaszok alapján az adott nemzetiséghez tartozók száma meghaladja az ötven főt.

Ez a 2021. évben 2\*520.000 forint/év támogatást jelent.

A **roma nemzetiségi önkormányzatok** a veszélyhelyzet ideje alatt alkalmazandó egyes belügyi és közigazgatási tárgyú szabályokról, valamint a veszélyhelyzettel összefüggő egyes intézkedésekről szóló 570/2020. (XII. 9.) Korm. rendelet 12. § (3) bekezdése alapján a 2021. évben a Magyarország 2021. évi központi költségvetéséről szóló 2020. évi XC. törvény 10. melléklet II. alcím 2. cím 2.3. pontját úgy kell alkalmazni, hogy a **helyi nemzetiségi önkormányzat a feladatalapú támogatásra akkor is jogosult, ha a 2020. évben:**

a) legalább két képviselő-testületi ülést tartott, és

b) közmeghallgatást nem tartott.

A miniszter a feladatalapú támogatás pontos összegét 2021. április 15.-ig teszi közzé a honlapján.

Helyi támogatásra kérelmet adtunk be Ács Város Önkormányzatának 3.000.000 Ft összegre.

**Bevételi oldal:**

* Működési költségvetési támogatás : 1.040 eFt
* Támogatásértékű bevétel (helyi önkormányzattól) 3.000 eFt

**Bevétel összesen: 4.040 eFt**

**Kiadási oldal:**

* Személyi juttatás: 843 eFt
* Munkaadókat terhelő járulékok

és szociális hozzájárulási adó 131 eFt

* Dologi kiadás 3.066 eFt

**Kiadás összesen: 4.040 eFt**

Kiadási oldalon került tervezésre a személyi juttatás és a járuléka. A szociális hozzájárulási adó mértéke 2021. évben is 15.5%. Tervezésre került még dologi kiadás.

**Dologi kiadás részletezve**

* Üzemeltetési anyagok beszerzése 525 eFt
* Egyéb szolgáltatások teljesítése 1.900 eFt
* Kiküldetés 120 eFt
* ÁFA 521 eFt
* **Dologi kiadás összesen: 3.066 eFt**

Az előterjesztés 1. sz. táblázata tartalmazza a felhasználási ütemtervet, a 2. sz. táblázata a működési és felhalmozási célú bevételeket és kiadásokat közgazdasági tagolásban, az 3-4. számú táblázat. a bevételeket és a kiadásokat részletezi az 5. számú táblázat pedig a Költségvetési mérleg közigazgatási tagolásban 2019-2020-2021 éves bontásban.

Ács Város Roma Nemzetiségi Önkormányzat költségvetése többéves kihatással járó feladatok előirányzatait nem tartalmaz.

Ács Város Roma Nemzetiségi Önkormányzat költségvetése közvetett támogatásokat nem tartalmaz.

Ács Város Roma Nemzetiségi Önkormányzatának a Középtávú tervezés az adósságot keletkeztető ügyletekből adódó kötelezettségekről az Áht. 29/A.§ alapján nemleges.

A feladat alapú támogatás összegét szeretnénk teljesen a Roma Nemzetiségi Önkormányzat rendezvényeire fordítani.

**Kérem a Tisztelt Képviselő Testületet, hogy a 2021. évi költségvetés megvitatni és elfogadni szíveskedjenek.**

**Ács, 2021. február 8.**

**Markó Renáta**

**roma nemzetiségi elnök**